Document ID: 32005R1158

EUROOPAN PARLAMENTIN JA NEUVOSTON ASETUS (EY) N:o 1158/2005,
annettu 6 päivänä heinäkuuta 2005
lyhyen aikavälin tilastoista annetun neuvoston asetuksen (EY) N:o 1165/98 muuttamisesta
EUROOPAN PARLAMENTTI JA EUROOPAN UNIONIN NEUVOSTO, jotka
ottavat huomioon Euroopan yhteisön perustamissopimuksen ja erityisesti sen 285 artiklan 1 kohdan,
ottavat huomioon komission ehdotuksen,
ottavat huomioon Euroopan keskuspankin lausunnon (1),
noudattavat perustamissopimuksen 251 artiklassa määrättyä menettelyä (2),
sekä katsovat seuraavaa:
(1)
Asetuksella (EY) N:o 1165/98 (3) otettiin taloussuhdanteiden analysoimiseksi käyttöön yhteisön yritystilastojen keräämistä, laatimista, toimittamista ja arvioimista koskevat yhteiset peruspuitteet.
(2)
Asetus (EY) N:o 1165/98 on pantu täytäntöön teollisuuden koontiryhmien määrittelystä annetulla komission asetuksella (EY) N:o 586/2001 (4), muuttujien määrittelystä annetulla komission asetuksella (EY) N:o 588/2001 (5) ja poikkeuksien myöntämisestä jäsenvaltioille annetulla komission asetuksella (EY) N:o 606/2001 (6), ja tällä on saavutettu käytännön kokemuspohja, jonka turvin on mahdollista määritellä toimenpiteet lyhyen aikavälin tilastojen parantamiseksi.
(3)
Ecofin-neuvosto esitti EMU: n tilastovaatimuksia koskevassa toimintasuunnitelmassaan ja myöhemmissä sen täytäntöönpanon edistymistä koskevissa kertomuksissaan uusia perustavaa laatua olevia näkökohtia asetuksen (EY) N:o 1165/98 soveltamisalaan kuuluvien tilastojen parantamiseksi.
(4)
Rahapolitiikkansa harjoittamista varten Euroopan keskuspankille (EKP) on tarpeen, että lyhyen aikavälin tilastoja kehitetään entisestään, kuten se toteaa asiakirjassaan ECB Statistical Requirements in the field of General Economic Statistics. Erityisesti se tarvitsee oikea-aikaisia, luotettavia ja merkityksellisiä aggregaatteja euroaluetta varten.
(5)
Neuvoston päätöksellä 89/382/ETY, Euratom (7) perustettu tilasto-ohjelmakomitea on määrittänyt sellaisia Euroopan talouden pääindikaattoreita, jotka eivät sisälly asetuksen (EY) N:o 1165/98 soveltamisalaan.
(6)
Tästä syystä on tarpeen muuttaa asetus (EY) N:o 1165/98 rahapolitiikan ja taloussuhdanteiden tarkastelun kannalta erityisen tärkeillä aloilla.
(7)
Tässä asetuksessa säädetyt toimenpiteet ovat tilasto-ohjelmakomitean lausunnon mukaiset.
(8)
Kasvua ja työllisyyttä koskevan Lissabonin strategian toteuttaminen edellyttää tarpeettomien rasitteiden poistamista yrityksiltä ja uusien teknologioiden levittämistä,
OVAT ANTANEET TÄMÄN ASETUKSEN:
1 artikla
Muutetaan asetus (EY) N:o 1165/98 seuraavasti:
1)
Muutetaan 4 artiklan 2 kohta seuraavasti:
a)
Lisätään ainoaan alakohtaan alakohta seuraavasti:
”d)
osallistuminen Eurostatin koordinoimiin Euroopan laajuisiin otantajärjestelmiin koko EU: n kattavien estimaattien laatimiseksi.
Ensimmäisessä alakohdassa tarkoitettujen järjestelmien yksityiskohtaiset tiedot ovat liitteissä. Niiden hyväksymisessä ja täytäntöönpanossa noudatetaan 18 artiklassa säädettyä menettelyä.
Euroopan laajuisia otantajärjestelmiä käynnistetään, kun kansalliset otantajärjestelmät eivät täytä yhteisön vaatimuksia. Lisäksi jäsenvaltiot voivat halutessaan ottaa osaa Euroopan laajuisiin otantajärjestelmiin, jos järjestelmät antavat mahdollisuuden tilastojärjestelmän kustannusten tai unionin vaatimusten täyttämisestä yrityksille aiheutuvan rasitteen huomattavaan vähentämiseen. Euroopan laajuiseen otantajärjestelmään osallistuminen täyttää ne edellytykset, jotka jäsenvaltion on täytettävä toimittaessaan asianomaisen muuttujan tällaisen järjestelmän tavoitteen mukaisesti. Euroopan laajuisissa otantajärjestelmissä voidaan keskittyä tietojen toimittamisen edellytyksiin, yksityiskohtaisuuteen ja määräaikoihin.”;
b)
Lisätään alakohta seuraavasti:
”Pakollisia kyselytutkimuksia käytetään hankkimaan tietoa, jota ei vielä saada (vaaditussa ajassa) muista lähteistä, kuten rekistereistä. Kyselytutkimuksia tehtäessä käytetään tarvittaessa sähköisiä kyselylomakkeita ja www-kyselylomakkeita.”;
2)
Muutetaan 10 artikla seuraavasti:
a)
Korvataan 3 kohta seuraavasti:
”3.
Muuttujien laatu on testattava säännöllisesti vertaamalla niitä muihin tilastotietoihin; vertailun suorittaa kukin jäsenvaltio ja komissio (Eurostat). Lisäksi on tarkastettava niiden sisäinen konsistenssi.”;
b)
Korvataan 4 kohta seuraavasti:
”4.
Laadun arviointi toteutetaan vertailemalla tietojen saatavuudesta koituvaa hyötyä niiden keruukustannuksiin ja keruusta erityisesti pienille yrityksille aiheutuviin rasitteisiin. Jäsenvaltioiden on toimitettava tätä arviointia varten tarvittavat tiedot komissiolle sen pyynnöstä komission läheisessä yhteistyössä jäsenvaltioiden kanssa kehittämän yhteisen eurooppalaisen menetelmän mukaisesti.”;
3)
Korvataan 12 artiklan 1 kohta seuraavasti:
”1.
Komissio julkaisee tilasto-ohjelmakomiteaa kuultuaan viimeistään 11 päivänä elokuuta 2006 ohjeellisen menetelmäoppaan, jossa selitetään liitteissä esitetyt säännöt sekä annetaan myös lyhyen aikavälin tilastoja koskevia ohjeita.”
4)
Korvataan 14 artiklan 2 kohta seuraavasti:
”2.
Komissio toimittaa viimeistään 11 päivänä elokuuta 2008 ja sen jälkeen kolmen vuoden välein Euroopan parlamentille ja neuvostolle kertomuksen tämän asetuksen mukaisesti laadituista tilastoista sekä erityisesti niiden merkityksestä ja laadusta sekä indikaattoreiden tarkistamisesta. Kertomuksessa käsitellään myös nimenomaisesti tilastojärjestelmän kustannuksia ja tästä asetuksesta yrityksille aiheutuvia rasitteita suhteessa sen hyötyihin. Siinä selvitetään parhaita käytäntöjä yrityksille aiheutuvan rasitteen keventämiseksi ja esitetään keinoja rasitteen ja kustannusten vähentämiseksi.”
5)
Lisätään 17 artiklaan alakohta seuraavasti:
”j)
Euroopan laajuisten otantajärjestelmien käyttöönotto (4 artikla).”
6)
Muutetaan liitteet A - D liitteen mukaisesti.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Strasbourgissa 6 päivänä heinäkuuta 2005.

Labels: 19